വിപണി കുതിക്കുമ്ബോള് കരുതല് എത്ര വേണം? കൊവിഡിനെ തുടര്ന്നുള്ള ആഗോള പ്രതിസന്ധിയുടെ കാലത്തും വെല്ലുവിളികള് മറികടന്ന് മുന്നോട്ട് കുതിക്കുകയാണ് ഇന്ത്യന് സ്റ്റാര്ട്ടപ്പ് രംഗവും ഓഹരി വിപണിയും. ഇന്ത്യന് യൂണികോണുകളുടെ ദലാല് സ്ട്രീറ്റിലേക്കുള്ള രംഗപ്രവേശവും ഏറെ ആവേശമാണ് സൃഷ്ടിക്കുന്നത്. ഈ സാഹചര്യത്തില് രണ്ട് വ്യത്യസ്ത വീക്ഷണങ്ങള് വായനക്കാര്ക്കായി പരിചയപ്പെടുത്തുകയാണിവിടെ: സൂചിക ഒരുനാള് ഒരുലക്ഷവും കടക്കും ശ്രീകണ്ഠന് എസ് ദലാല് സ്ട്രീറ്റ് മറ്റൊരു നാഴികക്കല്ലുകൂടി പിന്നിട്ടു. സെന്സെക്സ് 55000 കടന്നു. 50000 ല് നിന്ന് 55000 ലേയ്ക്കുള്ള യാത്രയ്ക്ക് എടുത്തത് കേവലം ഏഴു മാസം.കഴിഞ്ഞ ജനുവരി 21ന് നമ്മള് 50000 തൊട്ടു. ഫെബ്രുവരി 5ന് 51000. ഫെബ്രുവരി 15ന് 52000. പിന്നെ 85 ട്രേഡിങ് ദിനങ്ങള്ക്കു ശേഷം ജൂണ് 22ന് 53000. പിന്നെ ഓഗസ്റ്റ് 4 ന് 54000. ഒരാഴ്ചക്ക് ശേഷം 55000. ബിഎസ്ഇ 500 ല് വരുന്ന 31 ഓഹരികള് ഇരട്ടിയിലേറെ വളര്ന്നു. ഹാപ്പിയസ്റ്റ് മൈന്ഡ്സ്, ജെഎസ് ഡബ്ള്യു എനര്ജി, ബാലാജി അമിന്സ് എന്നിവയുടെ വളര്ച്ച 201 മുതല് 281 വരെ. ബിഎസ്ഇ മെറ്റല് ഇന്ഡക്സ് 75 ല് ഏറെ കൂടി. ബേസിക് മെറ്റീരിയല്സിലെ വളര്ച്ച 58. യൂട്ടിലിറ്റീസ് 35. ഇന്ഡസ്ട്രിയല്സ് 28. പവര് 28. ഐടി 23. റിയാല്റ്റി 22 . ഫാര്മ 21 . ബി എസ് ഇ മിഡ് കാപ്പ് 21 കൂടി. സ്മാള് കാപ്പ് 42 കൂടി.സെന്സെക്സ് 2000ല് നില്ക്കുമ്ബോള് തുടങ്ങിയതാണ് ഈയുള്ളവന്റെ ദൃക്സാക്ഷി വിവരണം. അതിപ്പോള് ഇവിടെ വരെയായി. കളത്തിനു പുറത്തും കളത്തിലുമൊക്കെയായി. ഈ കുതിപ്പ് തുടര്ന്നാല് 100000 എന്ന മാന്ത്രികസംഖ്യയും ദലാല് സ്ട്രീറ്റിന് അപ്രാപ്യമാവില്ല. ന്യൂഏജ് ഫൗണ്ടര് എഡിറ്റര് യൂണികോണ് ബബിള് എന്ന സാധ്യത തള്ളിക്കളയാനാവില്ല ബൈജു സ്വാമി യൂണികോണുകളുടെ അതില് തന്നെ പേയ്മെന്റ് വാലറ്റ് കമ്ബനികളുടെ വാല്യൂവേഷന് യാതൊരു ജെസ്റ്റിഫിക്ഷനുമില്ലാത്ത ഒന്നാണെന്നാണ് എന്റെ അഭിപ്രായം.ഉദാഹരണത്തിന് അടുത്തയിടെ ഐപിഒ ക്കു വേണ്ടി സെബിയില് ഫയല് ചെയ്ത പേടിഎം ന്റെ വാല്യൂവേഷന് 25 ബില്യണ് ഡോളര്. അവര് 17000 കോടി രൂപ പൊതുജനങ്ങളുടെ കയ്യില് നിന്നും സമാഹരിക്കാന് ലക്ഷ്യമിടുമ്ബോള് ഇങ്ങനെയുള്ള യൂണികോണുകള് ഒരു ബബിള് ആണെന്ന് പറയേണ്ടി വരും. കാരണം 3200 കോടി വരുമാനവും 1700 കോടി നഷ്ടവുമുണ്ടാക്കുന്ന ഒരു സാദാ പേയ്മെന്റ് പ്ലാറ്റഫോമിന്റെ മൂല്യമെന്ന് സങ്കല്പ്പിക്കുന്നത് 20000 കോടി ലാഭമുള്ള സ്റ്റേറ്റ് ബാങ്കിന്റെ 50 ബില്യണ് ഡോളറിന്റെ പകുതിയാണ് എന്നതില് നിന്നും മനസിലാക്കാന് ആകും. പേടിഎം വരും വര്ഷങ്ങളില് ഒരു മെര്ച്ചന്റ് സ്പെസിഫിക് ബിസിനസ് പ്ലാറ്റഫോം ആകുമെന്നുള്ളതും അവര് ഇന്ത്യന് റീറ്റെയ്ല് ഓണ്ലൈന് വിപണിയില് ഒരു വലിയ മാര്ക്കറ്റ് ഷെയര് ഉണ്ടാക്കുമെന്നുമുള്ള പ്രതീക്ഷയാണ് അവര്ക്ക് 3200 കോടി വരുമാനത്തിന്റെ 50 ഇരട്ടി മൂല്യം കൊടുക്കുന്നത്.ഇതൊക്കെ അമേരിക്കയിലെ ഡോട്ട് കോം മാനിയയെ ആണ് ഓര്മിപ്പിക്കുന്നത്. 20 കൊല്ലം കഴിഞ്ഞു തിരിഞ്ഞു നോക്കുമ്ബോള് യാഹൂ എന്ന അടുത്ത ദശകങ്ങളിലെ ബ്ലൂ ചിപ്പ് എന്ന് വിശേഷിപ്പിക്കപ്പെട്ട യാഹൂ കമ്ബനിയെയും മറ്റും കാണാനേയില്ല. അതില് നിക്ഷേപിച്ച കോടിക്കണക്കിന് ഡോളര് ആവിയായി. അന്ന് നെക്സ്റ്റ് ജെന് ടെക്കികള് പുച്ഛിച്ചു തള്ളിയ മൈക്രോസോഫ്റ്റ് പോലെയുള്ള വയസ്സന്മാരുടെ ബിഗ് ഡാഡി ഇന്നും ഡൗവിലെ ഡൗജോണ്സ് ബെഹെമോത് ആണ്. ഫിന്ടെക് എന്നത് ഒരു ഫിനാന്ഷ്യല് ഇന്വെസ്റ്റര്ക്ക് മനസിലാകാത്ത അപകടകരമായ വാല്യൂവേഷന് മോഡിലുളള മേഖലയാണ്. എന്റെ അഭിപ്രായത്തില് ഇവര് ന്യൂജെന് ബിസിനസ് എനെബ്ലര് മാത്രമാണ്. അതായത് ബിസിനസുകളെ എംപവര് ചെയ്യുന്ന, ബിസിനസ് സിസ്റ്റം മാനേജ് ചെയ്യുന്ന ടൂള്സ് ഉണ്ടാക്കുന്നവര്. അവര് ബാങ്കുകളേക്കാള് വലുതാകുന്ന പ്രവണത, അവയുടെ ബുക്ക് ശൂന്യമായ അവസ്ഥയില് പോലും ബാങ്കുകളേക്കാള് വലിയ മൂല്യം കല്പിക്കപ്പെടുന്ന അവസ്ഥ! വിഡ്ഡിത്തം എന്നെ പറയാനാകൂ. കാരണം അവരുടെ സ്ഥാപനത്തില് ശമ്ബളം കൊടുക്കാന് ഈ സാദാ ബാങ്കുകളുടെ ഓവര് ഡ്രാഫ്റ്റ് അല്ലെങ്കില് SOS വരുമ്ബോള് കൊടുക്കുന്ന എമര്ജന്സി ക്രെഡിറ്റ് ഫസിലിറ്റി ആകും ഉപയോഗപ്പെടുത്തുക. പേ ടിഎം നാളെ അല്ലെങ്കില് അഞ്ച് കൊല്ലം കഴിയുമ്ബോള് സ്റ്റേറ്റ് ബാങ്കിനേക്കാള് വലിയ ഒന്നാകുമെങ്കില് സ്റ്റേറ്റ് ബാങ്കിനോ എച്ച്ഡിഎഫ്സി ബാങ്കിനോ ഇതേ പോലൊരു ട്രാന്സാക്ഷന് പ്ലാറ്റഫോം ഉണ്ടാക്കാന് 6 മാസം മതിയെന്ന വസ്തുത മറന്നു കൂടാ. സാമ്ബത്തിക വിദഗ്ദ്ധനായ ലേഖകന് ഫേസ്ബുക്കില് കുറിച്ചത്